**ՀԱՇՎԵՏՎՈՒԹՅՈՒՆ**

**ԳՈՐԾՈՒՂՄԱՆ ԱՐԴՅՈՒՆՔՆԵՐԻ ՄԱՍԻՆ**

1. **Անունը, ազգանունը, զբաղեցրած պաշտոնը**`

Սամվել Խանվելյան, Պետական պարտքի կառավարման վարչության պետ

1. **Գործուղման վայրը և ժամկետները`** ք. Սիեմ Ռիփ (Կամբոջայի Թագավորություն), 2025թ մայիսի 19-ից մինչև մայիսի 23-ը ներառյալ
2. **Հրավիրող կողմը**` Ասիական Զարգացման Բանկ
3. **Գործուղման նպատակը (աշխատանքային ո՞ր խնդրի լուծման համար էր նախատեսված գործուղումը)`** մասնակցություն Պետական պարտքի կառավարման ասիական տարածաշրջանային տարեկան համաժողովին:
4. **Քննարկված թեմաները.**

* Համաշխարհային և տարածաշրջանային տնտեսական զարգացումները,
* Պարտքի արդյունավետ կառավարումը ներկա մակրոտնտեսական իրավիճակում,
* Կանաչ տնտեսության անցման խթանում պետական պարտքի կառավարման ոլորտում,
* Պարտքի կառավարման, հարկաբյուջետային և դրամավարկային քաղաքականությունների կոորդինացումը,
* Տեղեկատվական տեխնոլոգիաների համակարգերի, արհեստական բանականության և կիբերանվտանգության միտումները պարտքի կառավարման գրասենյակներում,
* Ներքին պարտքի շուկայի զարգացումները,
* Պետական ակտիվների և պարտավորությունների կառավարումը,
* Ներդրողների հետ փոխհարաբերությունները,
* Պարտքի կառավարման մարտահրավերները փոքր երկրներում,
* Կանխիկ հոսքերի և իրացվելիության կառավարման խնդիրները,
* Պետական պարտքի կառավարման ոլորտի զարգացման միտումները,
* Պետական պարտքի կառավարման դերը ճգնաժամերի հաղթահարման ժամանակաշրջանում:

1. **Հանդիպումները, ելույթները**, **բարձրացված կամ քննարկված հարցերը**

Ընդհանուր առմամբ համաժողովին ներկա են գտնվել տարածաշրջանի երկրների բազմաթիվ մասնակիցներ, տարբեր միջազգային կազմակերպությունների ներկայացուցիչներ։ Ներկայացված թեմաների վերաբերյալ կազմակերպվել են քննարկումներ հարց ու պատասխանի ձևաչափով։ Երկրների ներկայացուցիչները ներկայացրել են տարբեր ասպեկտներում իրենց պարտքի կառավարման փորձը՝ հաջողություններն ու ձեռքբերումները:

1. **Հանդիպման կամ հավաքի ժամանակ ընդունված որոշումները, պայմանավորվածությունները, ստորագրված փաստաթղթերը.**

Համաժողովի շրջանակներում որոշումներ չեն ընդունվել և փաստաթղթեր չեն ստորագրվել: Ասիական զարգացման բանկի ներկայացուցիչների հետ քննարկել եմ ԱԶԲ հետ համագործակցության ընդլայնման հնարավորությունները, մասնավորապես ԱԶԲ կողմից տրամադրվող ֆինանսական գործիքների և դրանց արժութային կազմի ընդլայնման հնարավորությունը, ԱԶԲ կողմից դրամային պարտատոմսերի թողարկման հեռանկարները: Պայմանավորվածություն է ձեռք բերվել շարունակել քննարկումներն առցանց ձևաչափով:

1. **Առաջարկությունները, դրանց ընթացք տալու վերաբերյալ առաջարկները՝ եղանակը, ձևը, ժամկետները, պատասխանատուները, ակնկալվող արդյունքները.**

Առկա չեն

1. **Ստորագրությունը, ամսաթիվը.**

